Na temelju članka 32. Statuta Grada Dubrovnika („Službeni glasnik Grada Dubrovnika“, broj 4/09., 6/10., 3/11., 14/12., 5/13. i 6/13. – pročišćeni tekst), Gradsko vijeće Grada Dubrovnika na 2. sjednici, održanoj 30. srpnja 2013., donijelo je

**O D L U K U**

**o dopunama Odluke o zakupu i kupoprodaji poslovnoga prostora**

Članak 1.

U Odluci o zakupu i kupoprodaji poslovnoga prostora („Službeni glasnik Grada Dubrovnika“, broj 04/12.) u članku 39. stavku 1. na kraju se briše točka i dodaju se riječi: „dvotrećinskom (2/3) većinom“.

Dodaju se novi stavci 2. i 3. koji glase:

„Popis poslovnih prostora koji su predmet kupoprodaje mora sadržavati:

* adresu poslovnoga prostora koji je predmet kupoprodaje
* djelatnost koja se obavlja u prostoru koji je predmet kupoprodaje
* ime, prezime/naziv sadašnjega zakupnika ili sadašnjega korisnika
* ukupnu korisnu površinu
* zemljišnoknjižnu oznaku.

96

Popis poslovnih prostora koji su predmet kupoprodaje objavit će se u 'Službenom glasniku Grada Dubrovnika', na oglasnim pločama Grada Dubrovnika i na internetskim stranicama Grada Dubrovnika.“

Stavak 2. postaje stavak 4.

Stavak 3. postaje stavak 5.

Stavak 4. postaje stavak 6. U njemu se na završetku briše točka, stavlja zarez i dodaju se riječi:

„a protiv kojeg se ne vodi postupak radi ispražnjena i predaje poslovnoga prostora te koristi taj prostor bez prekida u trajanju od najmanje 5 godina“.

Stavak 5. postaje stavak 7.

Članak 2.

U čl. 43. na završetku se briše točka i dodaju riječi:

„u roku od 90 dana od dana javne objave popisa poslovnih prostora koji su predmet kupoprodaje“.

Dodaju se novi stavci 2., 3., 4. i 5. koji glase:

„Podnositelji zahtjeva dužni su uz zahtjev podnijeti dokaze kojima dokazuju svoje pravo kupnje poslovnoga prostora sukladno odredbama ove odluke.

Zahtjev za kupnju obvezno sadržava:

* ime i prezime, tj. naziv zakupnika/korisnika, mjesto prebivališta, tj. sjedišta i osobni identifikacijski broj (OIB)
* redni broj (oznaka) poslovnoga prostora, prema popisu poslovnih prostora, za koji se daje zahtjev za kupnju
* izjavu o načinu plaćanja kupoprodajne cijene: odjednom ili u mjesečnim obrocima
* potvrdu o podmirenju svih dospjelih obveza prema Gradu Dubrovniku
* javnobilježnički ovjerenu izjavu zakupnika/korisnika o podmirenju svih dospjelih obveza prema državnom proračunu, Dubrovačko neretvanskoj županiji, zaposlenicima i dobavljačima, osim ako je sukladno posebnim propisima odobrena odgoda plaćanja navedenih obveza, uz prilaganje odgovarajućih dokaza
* javnobilježnički ovjerenu izjavu zakupnika/korisnika da predmetni poslovni prostor nije dao u podzakup ili na temelju bilo koje druge pravne osnove prepustio korištenje poslovnim prostorom drugoj osobi.

Podnositelj zahtjeva čiji je zahtjev nepotpun, pozvat će se pisanim putem da dopuni zahtjev.

Davanjem lažne izjave podnositelj zahtjeva gubi sva prava koja je ostvario temeljem iste.“

Članak 3.

Ova odluka stupa na snagu osmoga dana od dana objave u „Službenom glasniku Grada Dubrovnik“.

97

KLASA: 372-01/13-01/20

URBROJ: 2117/01-09-13-3

Dubrovnik, 30. srpnja 2013.

Predsjednik Gradskoga vijeća:

**mr. sc. Niko Bulić**, v. r.

-------------------------------------